
Styrets sammensetning årsmøtet  2021
Eirik Vaaja: Leder, økonomi
Øyvind Sørensen: nestleder, ansvar bla. yngre avdeling
Einar Sparboe Lysnes: sportslig leder
Eivind Bjerkaas: medlemsansvarlig
Vigdis Moe; styremedlem, smitteansvar Covid, kafe mm
Tonje Kristensen, styremedlem, booking ansvarlig
Elin Vinje Jenssen: Styremedlem, kommunikasjon, og sosiale medier
Ingvild Hald: Styremedlem, kom inn etter at Ellen Jensen trakk seg etter 1 år av perioden
Marte Kristoffersen Lysnes: styremedlem, spillerrepresentant

Børge Brunes: varamedlem


Valgkomité: Gunbjørg Svineng, Frank Mathilas, Åse Kristoffersen
Revisor: THKs årsomsetning er under 5.000.000 kr. og det er dermed ikke krav om revisor og kontrollkomite. THK bruker BDO som regnskapsfører.

Styrets arbeid
Møtevirksomhet:
Det er avholdt totalt 10 styremøter i 2021 hvor totalt rundt 50 saker er behandlet. Det er i tillegg vært avholdt en rekke arbeidsgruppemøter og samarbeidsmøter mellom styremedlemmer og eksterne grupper (BRAVO HK, håndballforbundet, Idrettsrådet, Tromsø kommune mfl.).

Regnskap/økonomi:
Klubbens økonomiske situasjon er tilfredsstillende, Likviditeten er fortsatt god, men det bør vurderes tiltak for å styrke inntektsiden i 2022 både gjennom innhenting av flere sponsormidler og eventuelt en ekstra salgsdugnad.


Organisering/Arbeidsgrupper:
Klubben har fortsatt arbeidet med å organisere arbeidet i ulike arbeidsgrupper og det er stadig behov for å styrke enkelte grupper for å avlaste enkeltpersoner. Dette gjelder spesielt markeds- og arrangementsgruppa, cafe og dugnadsgruppen.
Klubben har pr. i dag også mange personer fra ulike lag i klubben som har tatt på seg et hovedansvar for nødvendige udekte arbeidsoppgaver i klubben og som dermed har vært viktige samarbeidspartnere med styret.


Kommunikasjon/Facebook:
Klubben bruker i hovedsak Facebook som verktøy for internkommunikasjon og har egne grupper for klubbens trenere (Trener Tromsø HK), foreldrekontakter (Kamper og dugnader Tromsø HK), arrangementsgruppa (THK Arrgruppe), dommere (Dommer THK) og Nyttårsturneringa (Intern – THK Nyttårsturneringa) hvor informasjon formidles.
Klubben har også en egen facebook side (Tromsø håndballklubb) som brukes til formidling av nyheter fra hele klubben, og en spesifikt for Nyttårsturneringa.

Kontorløsningen for styret i Microsoft Office365 har vært benyttet av styret for å lagre interndokumentasjon og styredokumenter, alle styregodkjente retningslinjer og informasjon til foresatte legges imidlertid på THKs egen hjemmeside. Styret har ønsket å ta i bruk andre deler av kontorløsningen (bla årshjul for klubben) men dette arbeidet har ikke vært prioritert i stor nok grad
og må jobbes videre med. Målet er å ta årshjulet i bruk i neste periode.
Styremedlemmer har egne epostadresser med fornavn.etternavn@tromsohk.no, hele styret kan nås på en samleadresse styret@tromsohk.no. THK har eget postmottak på post@tromsohk.no.

Hjemmeside:
Katrine Jaklin har vært til stor hjelp ifbm å forbedre hjemmesiden vår. Dett er et pågående arbeid som vi setter stor pris på, og som vi håper ender opp med en mer brukervennlig og informativ hjemmeside.
Klubbens hjemmeside, www.tromsohk.no, er tiltenkt større annonseringer og statisk informasjon som treningstider, vedtekter og foreldreveiledninger. Hvert lag har sin lagside her og lagene har vært oppfordret til å benytte hjemmesiden til formidling av nyheter fra lagenes aktiviteter. Foreldrekontakter har som oppgave å påse at oppgitte treningstider og kontaktinfo for deres lag stemmer/er oppdaterte samt melde inn endringer til hjemmesideansvarlige. For å holde hjemmesidene levende er det viktig at de ansvarlige får innspill til innhold som kan publiseres.



Ansatte trenere 2021:
Lasse Lundby (NTG): Var herretrener frem til juni 2021 hvoretter han deretter overtok ansvaret 2.divisjon damer. 
Erik Nyheim Halberg (NTG): Trente 2.divisjon damer 20/21-sesongen tom mai 2021 og flyttet deretter hjem til Oslo etter eget ønske.
Vebjørn Slettli (NTG): Fra august hovedtrener for herrelaget i G18, G20 og 3 div.
Markus Aas Rafdal (Tvgs): Trener for G16
Miriann Sæther (NTG): Trener for J16 fra august.
Åse Kristoffersen: Trener for J16 og J18 frem til juni deretter trener for  trener J18, J20 og 3.divisjon.
I tillegg har 3 spillere på damelaget vært inne i flere lag og fått en kompensasjon for dette.
Klubben har videre en rekke trenere fra barnenivå til senior som ikke er gitt økonomisk kompensasjon.  

	6-12 år
	13-19 år
	20-25 år
	26+ år
	Totalt

	Jenter / kvinner
	123(111)
	124(129)
	19(20)
	69 (73)
	335

	Gutter / menn
	46(46)
	66(66)
	23 (14)
	70 (69)
	205

	Totalt
	169 (148)
	193 (195)
	42 (34)
	139 (142)
	540





 Klubbens aktivitet administreres og ledes av styret og lagenes foreldrekontakter. Alle verv i THK er ulønnede og klubben driftes på frivillig basis.
Klubben har også i 2021 hatt en økning i medlemsmassen og teller i dag 540 spillende medlemmer.


Dommere:

THK har en utfordring når det gjelder dommere, vi har de siste 2 årene fått en bot på kr 30.000 fra Regionen for ikke å ha nok dommere tilgjengelig. Dette beror på flere grunner, for dårlig tilbud fra regionen ifht kursing og lite interesse blant våre ungdommer.

Oppsummering Nyttårsturneringa 2021
Avlyst pga Covid 19.

Håndballskole:
Utgikk pga Covid -19

THK-trener ble Årets trener: 
Håndballforbundet region nord kåret THK-trener Yngvild Arnesen til årets trener 2019-2021. Arnesen trener THK J10, og fikk prisen for sitt engasjement for laget og gode humør som slår positivt ut på spillerne og trivselen i laget. Prisen ble delt ut under Håndballforums samling på høsten. 

THK yngres avdeling har i år sesongen 2021/22 bestått av lag fra mini - til J/G12
Sesongen 21/22 har rekruttering i flere av de yngre lagene vært god med flere lag med rundt 25 spillere. Det er veldig gledelig at også flere av guttelagene utvides med flere spillere. Treningskamper på tvers av jente og guttelagene internt i THK gir for aldersgruppen gjensidig utbytte. De yngre lag er spredt med treninger på Workinmarka skole, Fagereng skole, Sommerlyst skole, Tromstun skole og i Stakkevollan idrettshall. For lag som er over 10 år har vi etter hvert klart å få 2 treningstimer pr uke. 
Både treningshaller og noen treningstider er fortsatt ugunstige. Blant annet er det noen lag som må dele flaten i to i en gymsal på Sommerlyst, andre trener uten håndballmål (Workinmarka og Fagereng), og treninger må skapes og varieres med svært begrenset tilgang til utstyr da skolene ikke lar THK få tilgang til utstyrsrom. Vi setter derfor stor pris på jobben de engasjerte og løsningsorienterte trenerne for yngres avdeling viser. 
En annen utfordring har så klart vært restriksjoner som sammen med få påmeldte lag førte til at seriespill for 10 åringene ikke er kommet i gang. Nå på tampen av sesongen blir det arrangert to kamphelger i regi av regionen som plaster på såret. Skuffelsene har stått i kø for ivrige spillere, trenere og foreldre med avlyste turneringer. 
Oppslutningen har derimot vært stor rundt det som har latt seg arrangere som THK Kick-off, Kraftcup i Harstad, og Nissecup i Rødtindhallen. Sistnevnte ble arrangert med støtte fra Samfunnsløftet og i samarbeid med ny oppstartede KSK Håndball. Dette ble en suksess som vi håper å gjøre til en tradisjon for lag fra 6-10 år. Vi ser også stort potensiale i å samarbeide videre med KSK videre som en «vennskapsklubb», og det har vært spilt flere treningskamper allerede. 
	Lag
	Antall spillere
	Trenere

	Mini Workinmarka
	10 jenter f.2015
	Ariana Nyborg, Martine Moe og Olivia Kristensen

	Mini Fagereng
	15 jenter f.2014
	Benedicte Langseth-Eide

	Mini Sommerlyst
	8 jenter f.2014
10 gutter f.2014
	Reidun Klykken Lie og Øyvind Sørensen

	J8 Sommerlyst
	12 f.2013
	Hedda Bjerkaas

	J9 Sommerlyst
	28 f.2012
	Tone Prøsch-Bilden

	G9/10
	19 f.2011/12
	Øystein Grimstad og Martin Maisenhölder

	J10
	23 f.2011
	Kurt Bøckman Gschib, Dag Terje Yttregaard og Yngvild Arnesen

	J11
	24 f.2010
	Tron Bakkejord Halvorsen og Marit Ulve Slartmann

	J12
	12 f.2009
	Arnfinn Førde og Frode Følstad

	G12
	18 gutter f.2009/10
	Ragnhild Glad, Ernst Richard Myrbakk og Hårek Ryeng


SUM			179

Paraidrett: 
THK sitt paralag startet opp igjen på høsten etter en litt lengre pause grunnet koronapandemien. Høsten 2021 fikk laget tre nye trenere, og sammen med spillerne har de satt i gang med rekruttering. Per i dag er det åtte aktive faste spillere på laget. Laget trener en gang i uka på Tromstun skole. Laget har også en egen Facebook- og Instagram-side der de legger ut nyheter og bilder. Planene fremover er å fortsette rekrutteringen, trene videre og gjerne få spille kamper, og dra på turneringer.


Innberetning senior, junior og ungdomshåndballen til årsmøte 30 mars 2022
Innberetning er skrevet av sportslig leder og uten etter innspill fra lagene. Vi beklager at vi ikke fikk innhentet innspill fra det enkelte lag. Mye er utelatt og/eller glemt, men vi håper å ha fått med det viktigste.
Som 2020 ble også 2021 preget av restriksjoner grunnet pandemien.

Senior/Junior:
Grunnet pandemien ble nasjonale og regionale serier for G18, G20 og herre/damer for sesongen 2020/2021 avlyst. Det ble ikke gjennomført kamper våren 2021 og treningen var også påvirket av restriksjoner eller treningsforbud.
Til tross for utfordringene og frustrasjonen dette medførte var frafallet ikke særlig større enn normalt.  

Fra sommeren 2021 ble det åpnet for kampaktivitet.

Både G18 og J18 deltok på Skjærgårdslekene i Tønsberg i august.
Både G18 og J18 kvalifiserte seg for nasjonal Lerøy-serie. Dette var en historisk og solid prestasjon selv om antall lag var fordoblet (kompensasjon for pandemien). 
Selve serien pågår fortsatt og begge lag har plukket poeng.
J20 deltok i NM hvor de på imponerende vis vant puljespillet på hjemmebane. Det ble exit i 1/8-delsfinalen mot eliteklubben Follo.
J20 deltar i nordnorsk serie hvor de hevder seg i toppen.
Herrelaget deltar med 2 lag i nordnorsk 3.divisjon. Her er begge lag suverene, og vi styrer mot opprykk til nasjonal 2.divisjon. 
Damer 3.divisjon deltar i nordnorsk serie hvor de kjemper i toppen.
Damer 2.divisjon hadde som målsetning trygt å berge plassen i nasjonale serie. De har levert en god sesong med plassering midt på tabellen.

På damesiden har klubben 2 treningsgrupper, hvor den yngste (rekrutt) består av spillere født 05/04/03. Totalt sett har antall spillere ligget på ca. 35 stk. Totalt har gruppene disponert 6 treninger pr uke høsten 2021.

På herresiden er antall spillere ca. 30. De har stort sett vært en treningsgruppe, men også samarbeidet med G16. Herre har disponert 4 treninger pr uke.

Vebjørn Slettli overtok høsten 21 som herretrener for Lasse Lundby. Vebjørn har hatt bistand fra Tor Ketil Hågland Eirik Engelsen og Aslak Sokki som ass.trenere og oppmenn.
Markus Aas Rafdal har trent G16 og assistert Lasse med G18.
Lasse Lundby overtok som dametrener 2.divisjon fra  juni 2021 etter Erik Halberg. Lasse har vært uten assistenttrener med bistand fra Einar Sparboe Lysnes som oppmann lagleder.
Åse Kristoffersen er trener for vårt rekruttlag som spiller J18, J20 og 3.divisjon. Hun assisteres av Frode Frengen og Einar (oppmann). 
 

G16/J16

2004-årgangen på både guttesiden og jentesiden har mistet muligheten for 
Bring-deltagelse pga. pandemien.
Også det regionale seriespillet ble amputert av samme grunn.

Fra høsten sesongen 2021 utgjør 16-årsklassen spillere født 05 og 06.
På jentesiden utgjør dette 2 selvstendige treningsgrupper inndelt etter årskullet med i overkant av 20 spillere pr kull.
På guttesiden har 05/06 totalt vært ca. 15 spillere. 

I tillegg til lokale nordnorske serier har både G16 og J16(05) deltatt i nytt regionalt seriesystem som inkluderer hele regionen (Finnmark til Møre og Romsdal).
Dette har gitt lagene totalt sett et svært godt serietilbud, selv om dette også er økonomisk krevende. 

J15 deltar også i seriespillet og hevder seg sammen med J16 i toppen av serien.

J16 kvalifiserte seg også til nasjonalt seriespill i Bring-serien som denne sesongen har dobbelt antall lag som «pandemikompensasjon.  

J16(05) trenes fra høsten 2021 av Miriann Sæther med assistanse fra Børge Grønbech. Før Miriann var Børge hovedtrener for J05.
J15(06) trenes fra sommeren 2021 av Leif-Morten Olaussen, med noe assistanse fra Anne Moen og Ingrid Kildalsen. 

G16 trenes av Markus Aas Rafdal med assistense blant annet fra Yngve Birkelund.   


J13 f.2008
Trener: Charlotte Thorsteinsen, Frank Mathillas
og Nadine Schäfer (ansvar for styrkeøkt)
Foreldrekontakt: Kurt Gschib og Øyvind Sørensen
Laget består av 21 jenter som har stabilt høyt oppmøte på treninger, kamper og turneringer, ofte 100% deltakelse. Vi ser at jentene i større grad bygger gode relasjoner på tvers av skolene, og det er positivt for utviklingen av lagfølelsen. 
 Spillegruppa har både treningsglede og motivasjon for å spille håndball. Det er stort spenn i nivået, da noen har spilt håndball siden 1.klasse og en del begynte i 5.og 6.klasse. Jentene har deltatt på Kraftcup hvor vi ble nummer 1, og i Kiruna nummer 2 og 3. Vi har tre lag som spiller i serie, to i J13 og et lag i J14. Pr nå ser det ut som vi blir vinnere av begge disse seriene. Noe som innebærer at vi skal spille NNM i april J14. 
Jentene har stor glede av å endelig spille seriekamper, og vi merker at jentene trives i hverandres selskap og har glede av å være på reiser sammen. Det er en flott foreldregruppe som melder seg som reiseledere når vi har bortekamper og turneringer. Sportslige plan for våren er å fortsette å trene tre ganger pr uke, og vi skal delta på Rema 1000 Trondheimscup med to lag i J13årsklassen som avslutning av sesongen.

J14 f.2007
Trenere: Kai Nyborg og Niclas Aafos
Foreldrekontakt: Tonje Kristensen
J14 laget består av 15 jenter. De fikk 3 nye spillere i høst som ønsker å prøve håndball. De trener 3 ganger i uka hvor den ene økten er i lag med G14. I tillegg har noen av jentene hospitert hos J06 en gang i uka i vinter.
J14 har spilt i serie med lag fra Sør-Troms, noe som har gitt gode og jevne kamper. I skrivende stund leder J14 serien og er klar for NNM i Tromsø i slutten av april. De har dessverre ikke hatt så mange kamper pga korona og liten serie.
Jentene var med på Kratfcup der de ble nr.2 og Rallaren cup som de vant. 29. April reiser de til Trondheim og skal delta på Trondheimhåndballcup. Det er noe jentene, trenere og reiseledere ser frem til. 
Det er en ivrig og dedikert gjeng som møter på trening 3 ganger pr uke. Ferdighetene innad i laget er selvfølgelig variert da ikke alle har spilt håndball like lenge.
Det er en fin gjeng å jobbe med, og vi gleder oss til neste sesong.







Året 2021 vil nok som 2020 bli husket som et pandemi år. Ikke at alle sportslige og organisatoriske mål ble nådd.
Kampaktiviteten kom i gang, selv om turneringer og noen kamper ble avlyst. Styrets mål vedr organisering av flere grupper, organisering av styrets hovedfunksjon som et overordnet organ, er ikke nådd. 
Vi jobber fortsatt med økning av sponsormidler, og har i 2021 hatt flere som har bidratt økonomisk for oss.
Styret vil avslutningsvis takke alle spillere, foreldre, foreldrekontakter, trenere, støttespillere, sponsorer og andre bidragsytere for innsatsen og samarbeidet gjennom 2021.

Tromsø 24.03.2022
Styret i Tromsø håndballklubb
v/styreleder Eirik Vaaja





Valgkomiteens Innstilling

Valgkomiteen har bestått av Frank Mathillas, Åse Kristoffersen og Gunbjørg Svineng. 
Etter en samlet vurdering har vi kommet til følgende innstilling: 


Leder: Øyvind Sørensen
Nestleder: Tonje Kristensen
Styremedlemmer: 
Einar Lysnes
Eivind Bjerkaas
Ingvild Hald
Lars Øverås
Ragnhild Barkli
Torkild Konradsen

Vara: 
Mariann Sandnes
Beate Føre
Spillerrepresentant: 
Erlend Strøm Johnsen

Alle er forespurt og har seg seg villig til å stille i styret. 

Valgkomiteen ønsker også å melde inn at Åse Kristoffersen går ut av komiteen, mens Frank Mathilas stiller seg til disposisjon videre. Gunbjørg Svineng stiller seg også til disposisjon, men kan gjerne gi plassen videre om årsmøte ønsker det. 


På vegne av valgkomiteen, 

 Gunbjørg Svineng

